తెలంగాణలో మహిళా తహసీల్దార్ దారుణహత్య WATCH LIVE TV
ఏపీ,తెలంగాణ‌లో 681 మందిపై ఐటీ క‌న్ను
పెద్ద నోట్ల ర‌ద్దు త‌ర్వాత ప్ర‌తి న‌గ‌దు లావాదేవీపై ఆదాయ‌పు ప‌న్ను అధికారుల దృష్టి ఉంటోంది. అప్ప‌ట్లో నెల రోజులు పెద్ద‌గా లావాదేవీలు జ‌ర‌ప‌కుండా, త‌ర్వాత పెద్ద మొత్తాల్లో న‌గ‌దు లావాదేవీలు జ‌రిపారా! అయితే జాగ్రత్త
TNN | Updated:
Mar 8, 2018, 03:35PM IST
పెద్ద నోట్ల రద్దు తర్వాత ప్రతి నగదు లావాదేవీపై ఆదాయపు పన్ను అధికారుల దృష్టి ఉంటోంది. అప్పట్లో నెల రోజులు పెద్దగా లావాదేవీలు జరపకుండా, తర్వాత పెద్ద మొత్తాల్లో నగదు లావాదేవీలు జరిపారా! అయితే జాగ్రత్త. ఈ నెలాఖరులోగా ఫైల్ చేసే ఆదాయపు పన్ను రిటర్నుల్లో మీ ఆదాయం సంబంధించి సరైన లెక్కలు చెప్పకపోతే తిప్పలు తప్పవు. పెద్ద నోట్ల రద్దు తర్వాత, తమ బ్యాంకు ఖాతాల్లో ఇలా పెద్ద మొత్తం డిపాజిట్ చేసిన పెద్ద మనుషుల్లో కొంత మంది ఐటి రిటర్నులు ఫైల్ చేయని అంశాన్ని ఆదాయపు పన్ను శాఖ గుర్తించింది. దేశవ్యాప్తంగా ఇలాంటి వ్యక్తులు, సంస్థలు, భాగస్వామ్య సంస్థలు 10,238 వరకు ఉన్నాయి.
వీరిలో 681 మంది రెండు తెలుగు రాష్ట్రాల్లోనే ఉన్నట్టు హైదరాబాద్లోని ఏపీ, తెలంగాణ ఆదాయ పన్ను శాఖ ప్రిన్సిపల్ చీఫ్ కమిషనర్ తెలిపారు. వీరి వ్యాపార కార్యకలాపాలు, ఆర్థిక లావాదేవీలు నిరంతరం తమ నిఘాలో ఉన్నట్టు పేర్కొన్నారు. ఈ నగదు డిపాజిట్లకు సంబంధించి సరైన సమాచారంతో ఈ నెలాఖరులోగా రిటర్న్స్ దాఖలు చేయకపోతే తీవ్ర పరిణామాలు ఎదుర్కోవలసి వస్తుందని హెచ్చరించారు. రిటర్న్లు దాఖలు చేయని ఈ 681 మందిలో 448 మంది హైదరాబాద్ ప్రాంతానికి, 153 మంది విజయవాడ ప్రాంతానికి, 80 మంది విశాఖ ప్రాంతానికి చెందిన వారని ప్రిన్సిపల్ కమిషనర్ ఒక ప్రకటనలో పేర్కొన్నారు.